Satellittrepeater

En satellittrepeater (fra eng. repeater, «repeterer») er en satellitt som går i bane rundt Jorden, og som ved hjelp av solcellepaneler og digital elektronikk kan retransmittere – å sende på nytt eller å videresende – digitale signaler den mottar, enten på samme eller en annen frekvens.

Repeaterbegrepet brukes ofte om sendere som automatisk videresender signaler fra radioamatører. Dette kan være både digitale og vanlig analoge signaler. Navigasjonssatellitter for GPS er også en form for Satellittrepeater.

Satellittene går som regel i en lav banehøyde, og har som oftest en omløpstid på bare 1–2 timer.

Kommunikasjonssatellitter som videresender Radio og TV kringkasting, samt satellitter for telefon og datasamband er også en form for satellittrepeatere. Disse er oftest i en geostasjonær bane i plan med ekvator, med så stor høyde at omløpstiden er ett døgn slik at satellitten står på samme sted på himmelen.

Kategori:Kommunikasjonssatellitter